በሌላ በኩል የኢትዮ-ኤርትራ ግጭት እልባት ለመስጠት የተባበሩት መንግስታት፣ የአፍሪካ አንድነት ድርጅት፣ የአሜሪካ መንግስት…… ወዘተ ባደረጉት ጥረት የባድመን የባለቤትነት ጉዳይ ለመዳኘት ወደ አለም አቀፍ ፍርድቤት ለመሄድ ስምምነት ተደረሰ። የትግራይ ነጻ አውጪ መንግስት መሪዎች የአለም አቀፍ ፍርድ ቤቱ ውሳኔ ይግባኝ የሌለው እንዲሆን ከኤርትራ መንግስት ጋር ተፈራረሙ። እናም በሔግ በተደረገው ክርክርና ብይን ባድመ ለኤርትራ ተብላ በድንበር ኮሚሽኑ ተወሰነች። ወያኔዎች በወቅቱ የውጭ ጉዳይ ሚኒስትር በነበረው ስዩም መስፍን በአደባባይ ነጭ ውሸት የኢትዮጵያን ህዝብ አሳስቶ “የጦርነቱ ድል በፍርድ ቤትም ተደገመ” በሚል በመስቀል አደባባይ ሰላማዊ ሰልፍ እስከማስወጣት ደረሰ። በውሸታሞች እውነት ተደብቃ አትቀርምና የትግራይ ነጻ አውጪ ቅጥፈት በአጭር ጊዜ ውስጥ ተጋለጠ። እንግዲህ ሐቁ ይሄ ነው።
